**Ministerul Mediului, Apelor si Padurilor**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Dâmboviţa** |

Nr. 20036/12464/\_\_\_\_.2020

Proiect **DECIZIA ETAPEI DE ÎNCADRARE**

**Nr. \_\_\_\_\_ din \_\_\_\_\_\_.2020**

Ca urmare a solicitării de emitere a acordului de mediu adresate de **CONSTANTIN DANIEL, căsătorit cu CONSTANTIN MELANIA**, cu domiciliul în comuna Tărtășești, sat Tărtășești, str. Independenței, nr. 318, județul Dâmbovița, înregistrată la Agenția pentru Protecția Mediului (APM) Dâmbovița cu nr. 20036 din 18.12.2019, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. [**57/2007**](https://idrept.ro/00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. [**49/2011**](https://idrept.ro/00139597.htm), cu modificările şi completările ulterioare,

**Agenția pentru Protecția Mediului (APM) Dâmbovița decide**, ca urmare a consultărilor desfăşurate în cadrul şedinţei Comisiei de analiză tehnică din data de 30.04.2020 că proiectul **”*Amplasare si modernizare statie mixta distributie carburanti (benzina, motorina si GPL)”***, propus a fi amplasat în comuna Tărtășești, sat Tărtășești, str. Independenței, nr. 280A, județul Dâmbovița ***nu se supune evaluării impactului asupra mediului; nu se supune evaluării adecvate; nu se supune evaluării impactului asupra corpurilor de apă*.**

**Justificarea prezentei decizii**:

**I.** Motivele pe baza cărora s-a stabilit **luarea deciziei etapei de încadrare in procedura** de evaluare a impactului asupra mediului sunt următoarele:

a) proiectul **se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului**, Anexa nr. 2, pct. 10, lit. b si pct. 13, lit. a;

b) impactul realizării proiectului asupra factorilor de mediu va fi redus pentru sol, subsol, vegetație, fauna si nesemnificativ pentru ape, aer si așezările umane;

c)nu au fost formulate observaţii din partea publicului în urma mediatizării depunerii solicitării de emitere a acordului de mediu respectiv, a luării deciziei privind etapa de încadrare;

**II.** Proiectul propus **nu intră** **sub incidenţa art. 28 din Ordonanţa de Urgenţă a Guvernului nr.** **57/2007** **privind regimul ariilor naturale protejate, conservarea habitatelor naturale, a florei şi faunei sălbatice**, aprobată cu modificari și completari prin Legea nr. 49/2011, cu modificările şi completările ulterioare, amplasamentul propus nu se afla in interiorul sau in vecinatatea unei arii naturale protejate sau alte habitate sensibile.

**III.** Motivele pe baza cărora s-a stabilit: **nu se supune evaluării impactului asupra corpurilor de apă**.

- Conform procesului verbal nr. 420/MC/10.02.2020 intocmit de Comisia de Analiza Tehnica a Sistemului de Gospodarire a Apelor Ilfov-Bucuresti pentru investitia propusa nu este necesara elaborarea ”Studiului de evaluare a impactului asupra corpurilor de apa”;

**-** S-a emis **Aviz de gospodărire a apelor nr. 45 IF/DB/17.03.2020** de catre Administrația Bazinală de Apă Argeș Vedea – Sistemul de Gospodarire a Apelor Ilfov-Bucuresti;

***1. Caracteristicile proiectului***

1. ***mărimea proiectului***:

**Descrierea sumara a proiectului**

In prezent pe acest amplasament functionează o statie distributie GPL si o spălătorie auto avand o cabină pentru operator comună.

**Constructii propuse**

Prin proiect se dorește modernizarea si extinderea activității prin adaugarea unei statii de distribuție carburanți mixtă (benzină/motorină) si cu amenjările aferente.

Aceasta implică modificarea amplasamentului statiei GPL conform noii propuneri.

***Stația mixta de distribuție carburanți (motorină, benzină si GPL*) va fi formată din:**

* Cabina operator (SPATIU COMERCIAL)
* Spălătorie auto – 4 posturi
* Skid GPL
* Rezervor GPL pe platformă betonată
* pompă distribuţie cu GPL cu copertină,
* zid de protectie in formă de U
* Statie distributie carburanţi ( benzină / motorină)
* Platforma betonata cu doua pompe de distribuție carburanți cu recuperare de vapori,
* Copertina
* un rezervor subteran bicompartimentat de 29,5 mc cu pereți dubli,
* separator de hidrocarburi,
* totem publicitar / afisaj preturi,
* fosa septica.
* **CABINA OPERATOR (SPATIU COMERCIAL) SI SPALATORIE AUTO:**

constructie cu dreptungiulara cu dimensiuni ale laturilor de 18,00ml x 6,00ml;

* arie construita: Ac= 108,00 mp
* arie desfasurata construita: Adc=108,00 mp
* arie locuibila: Al= 0.00mp/ 0camere
* arie utila: Au=120,00mp
* volum util total - Vu = 348.50mc;
* regim de inaltime: parter

- lista spatiilor interioare (incaperilor) si suprafetele utile a acestora, grupate pe niveluri;

|  |  |  |
| --- | --- | --- |
| Nivel  | Destinatie incapere | Suprafata utila (mp) |
| PARTER | Casierie (spatiu comercial)  | 15,00 |
| Cabină operator | 8,00 |
| Vestiar  | 3,90 |
| Camera tehnica | 3,20 |
| Spalatorie auto  | 67,56 |
| Etaj 1 | Birou manager | 30,25 |

 **Sistemul structural** este de tipul structura in cadre metalice. Cadrele metalice sunt realizate din stalpi si grinzi dispuse dupa cele doua directii pricipale ale cladirii. Stalpii au forma patrata si dimensiuni de 180x180x10, iar grinzile sunt de tip IPE200. Panele sunt profile de tip IPE160, iar contravantuirile din planul acoperisului sunt alcatuite din teava patrata cu sectiunea 50x50x5.

 **Sistemul de fundare** este realizat din fundatii izolate sub stalpii metalici legate pe ambele directii de grinzi de echilibrare. Fundatiile izolate sunt formate din bloc de beton simplu si cuzinet. Dimensiunile elementelor sunt dupa cum urmeaza : cuzinet 60x60 si inaltimea de 45cm, bloc de beton simplu 130x130 si inaltimea 68cm, grinzi de fundare 30x45cm, placa de pardoseala are inaltime de 10cm si este armata cu 2 plasa O8/15/15 sus si jos.

 **Inchiderile exterioare si comparimentarile interioare**

* Inchiderile exterioare sunt realizate din panouri portante din tabla cu termoizolatie tip ‘’sandwich’’. Grosimea minima a peretilor va fi de 10cm, pentru asigurarea conditiilor de izolatie termica.
* elemente usoare de compartimentare interioara, pereti din ghips carton pe structura metalica

**- Acoperisul si invelitoarea** - de tip sarpanta dintr-o panta continua, de minim 35,00%. Invelitoarea este alcatuita panouri din tabla termoizolante tip ‘’sandwich’’ pozata pe pane metalice. Apele pluviale sunt colectate prin intermediul jgheaburilor din tabla din care se scurg prin intermediul burlanelor pana la cota terenului amenajat de unde sunt colectate la geigerele pluviale prevazute pe amplasament.

* **STATIE DISTRIBUTIE CARBURANTI mixta ( benzină / motorină):**

|  |
| --- |
|  **STATIE DISTRIBUŢIE CARBURANTI** |
|   | **suprafata construita platforma betonata** | **4,00** | **4,00** |  |  |
|   | **copertina statie distributie carburanti** | **40,00** | **40,00** |  |  |

* arie construita: Ac= 15,00mp
* arie desfasurata construita: Adc= 15,00mp
* regim de inaltime: parter

 **COPERTINĂ METALICĂ**

Se propune a se construi o copertină metalică in suprafată de 40,00 mp şi are dimensiuni in plan de 8,00x5,00m si inaltimea liberă de minim 4,50m si va acoperi zona de alimentare cu combustibil si pompele de distributie (benzină/ motorină). **Structura si infrastructura -** copertina statie distributie carburanti ( H= 5,15m) alcatuit din:

- fundatie - bloc si cuzinet din beton armat

- suprastructura – teava rectangulara suprastructuraTp -300x300x10; Tp100x100x6

- acoperisul este alcatuit din pane metalice care reazema continuu pe cadrele metalice. Pentru rigidizarea in plan orizontal a acoperisului s-a dispus un sistem de contravantuiri orizontale. Invelitoarea va fi usoara, realizata din tabla cutata. Inchiderile se vor realiza din panouri sandwich izolatoare. Fundatiile stâlpilor sunt de tip fundatii izolate din beton simplu si beton armat.

* **DEPOZIT CU REZERVOR SUBTERAN**

Depozitul de carburanţi cuprinde un rezervor cilindric orizontal cu funduri drepte și perete dublu, bicompartimentat de capacitate 29,5 m3 (13,5 m3 benzină – 16 m3 motorină), cu gura de descărcare montată direct pe rezervor confecţionat din tablă OL 37,2K (S235JR).

 Rezervorul bicompartimentat are funduri drepte și perete dublu și se va amplasa subteran.

 Capacitatea compartimentelor rezervorului:

* + benzină: 13,5m3;
	+ motorină: 16m3;

 Dimensiuni rezervor:

* + lungime exterioară: 6000mm;
	+ diametru interior: 2500mm;
	+ gură vizitare: 600mm;
	+ înalțimea interstițiului: 2mm.

**Rezervorul cu pereţi dubli** se echipează suplimentar cu:

* sistem de detectare a scurgerilor accidentale cu indicare la sistemul managerial al staţiei;
* sistem de detectare a apei cu transmitere la sistemul managerial al staţiei, montat în spaţiul dintre cele două mantale.
* fundatie - radier general din beton armat de 30 cm grosime

arie construita: Ac= 13,20 mp

* arie desfasurata construita: Adc=13,20 mp
* adancimea de montaj: 4.50 m

**Separatorul de hidrocarburi**

Separatorul de hidrocarburi se amplasează, de regulă, într-o zonă distinctă a benzinăriei, la distanţe de siguranţă faţă de alte obiecte din incintă.

Separatorul de hidrocarburi este realizat astfel încât să asigure:

* separarea produselor petroliere de apă chimic impura sau meteorica;
* preluarea deversărilor accidentale de carburanţi din zona pompelor şi gurilor de descărcare;
* deversarea în canalizarea localităţii numai a apei curate;
* ieşirea în exterior a vaporilor (traseu de aerisire);
* posibilitatea vidanjării periodice a carburanţilor şi reziduurilor acumulate.
* **STATIE GPL CU REZERVOR SI COPERTINA**
* arie construita = 6,00 mp - Platforma rezervor imprejmuit, pompa distributie acoperita cu copertina
* Ac=4,00 mp – zid de protectie in forma de U (antiexplozie)

**Structura si infrastructura -** copertina GPL ( H= 3.35m) alcatuit din:

- fundatie - bloc si cuzinet din beton armat

- suprastructura – teava rectangulara Tp -200x100x8; Tp80x60x4

- acoperisul este alcatuit din pane metalice care reazema continuu pe cadrele metalice.

 Imprejmuire rezervor GPL cu gard metalic din teava patrata 1,00x1,00x0,2cm, inaltime H=1,20m

* **TOTEM PUBLICITAR SI AFISAJ PRETURI:**

**C**onstructie cu dreptungiulara cu inaltimea de 6,00m iar dimensiunea panoului de afisaj este de 2,385ml x 4,04ml acesta fiid ancorat in stalpul de sustinere;

- fundatie - bloc si cuzinet din beton armat

 - suprastructura – teava rotunda -60x60x5

b) ***cumularea cu alte proiecte:*** nu este cazul;

c) ***utilizarea resurselor naturale***: se vor utiliza resurse naturale în cantităţi limitate, iar materialele necesare realizării proiectului vor fi preluate de la societăţi autorizate;

d) ***producţia de deşeuri***: deşeurile generate atât în perioada de execuţie vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

e) ***emisiile poluante, inclusiv zgomotul şi alte surse de disconfort***: lucrările şi măsurile prevăzute în proiect nu vor afecta semnificativ factorii de mediu (aer, apă, sol, aşezări umane);

f) ***riscul de accident, ţinându-se seama în special de substanţele şi de tehnologiile utilizate***: in timpul lucrărilor de execuție pot apare pierderi accidentale de carburanți sau lubrefianți de la vehiculele si utilajele folosite; după punerea in funcțiune a obiectivului vor fi luate masuri de securitate si paza la incendii;

***2. Localizarea proiectelor***

2.1. utilizarea existentă a terenului: Conform Certificatului de Urbanism nr. 359/22.11.2019, terenul este situat în intravilanul comunei Tartasesti, proprietate particulara; categoria de folosință: curti constructii (748 mp).

2.2. relativa abundenţă a resurselor naturale din zonă, calitatea şi capacitatea regenerativă a acestora: nu este cazul;

2.3. capacitatea de absorbţie a mediului, cu atenţie deosebită pentru:

1. zonele umede: nu este cazul;
2. zonele costiere: nu este cazul;
3. zonele montane şi cele împădurite: nu este cazul;
4. parcurile şi rezervaţiile naturale: nu este cazul;
5. ariile clasificate sau zonele protejate prin legislaţia în vigoare, cum sunt: proiectul nu este amplasat în sau în vecinătatea unei arii naturale protejate;

 f) zonele de protecţie specială, mai ales cele desemnate prin Ordonanţa de Urgenţă a Guvernului nr. [**57/2007**](file:///D%3A%5CMIRELA%5Csaptamanal%202010%5C1_NOUTATI%20Procedura%20EIA%28Dalia%29_SEPT_2009%5CDocuments%20and%20SettingsDalia%20BitanSintact%202.0cacheLegislatietemp00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. [**5/2000**](file:///D%3A%5CMIRELA%5Csaptamanal%202010%5C1_NOUTATI%20Procedura%20EIA%28Dalia%29_SEPT_2009%5CDocuments%20and%20SettingsDalia%20BitanSintact%202.0cacheLegislatietemp00033752.htm) privind aprobarea Planului de amenajare a teritoriului naţional – Secţiunea a III – a – zone protejate, zonele de protecţie instituite conform prevederilor Legii apelor nr. [**107/1996**](file:///D%3A%5CMIRELA%5Csaptamanal%202010%5C1_NOUTATI%20Procedura%20EIA%28Dalia%29_SEPT_2009%5CDocuments%20and%20SettingsDalia%20BitanSintact%202.0cacheLegislatietemp00008742.htm), cu modificările şi completările ulterioare, şi Hotărârea Guvernului nr. [**930/2005**](file:///D%3A%5CMIRELA%5Csaptamanal%202010%5C1_NOUTATI%20Procedura%20EIA%28Dalia%29_SEPT_2009%5CDocuments%20and%20SettingsDalia%20BitanSintact%202.0cacheLegislatietemp00085898.htm) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: proiectul nu este inclus în zone de protecţie specială desemnate;

 g) ariile în care standardele de calitate a mediului stabilite de legislaţie au fost deja depăşite: nu au fost înregistrate astfel de situaţii;

 h) ariile dens populate: nu e cazul;

 i) peisajele cu semnificaţie istorică, culturală şi arheologică: nu este cazul;

**3.** ***Caracteristicile impactului potenţial:***

 a) extinderea impactului: aria geografică şi numărul persoanelor afectate: impactul va fi local, numai în zona de lucru, pe perioada execuţiei;

 b) natura transfrontieră a impactului: nu este cazul;

 c) mărimea şi complexitatea impactului: impact relativ redus şi local atât pe perioada execuţiei proiectului;

 d) probabilitatea impactului: impact cu probabilitate redusă pe parcursul realizării investiţiei, deoarece măsurile prevăzute de proiect nu vor afecta semnificativ factorii de mediu (aer, apă, sol, aşezări umane);

 e) durata, frecvenţa şi reversibilitatea impactului: impact cu durată, frecvenţă şi reversibilitate reduse datorită naturii proiectului şi măsurilor prevăzute de acesta.

***Condiţiile de realizare a proiectului****:*

* ***Titularul are obligaţia de a urmări modul de respectare a legislaţiei de mediu în vigoare pe toata perioada de execuţie a lucrărilor şi după realizarea acestuia să ia toate măsurile necesare pentru a nu se produce poluarea apelor subterane, de suprafaţă, a solului sau a aerului***.
* ***Respectarea condițiilor impuse prin avizele solicitate în Certificatul de Urbanism.***
* ***Titularul are obligația respectării condițiilor impuse prin actele de reglementare emise/solicitate de alte autorități.***

**Pentru organizarea de şantier:**

* depozitarea materialelor de construcţie şi a deşeurilor rezultate se va face în zone special amenajate fără să afecteze circulaţia în zonă;
* utilajele de construcţii se vor alimenta cu carburanţi numai în zone special amenajate fără a se contamina solul cu produse petroliere;
* întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri/baze de producţie autorizate;
* toate echipamentele mecanice trebuie să respecte standardele referitoare la emisiile de zgomot în mediu conform H.G. nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor;
* deşeurile menajere se vor colecta în europubelă şi se vor preda către unităţi autorizate;
* prin organizarea de şantier nu se vor ocupa suprafeţe suplimentare de teren, faţă de cele planificate pentru realizarea proiectului;
* pentru lucrările specifice de şantier se vor utiliza toalete ecologice;

**Protecţia apelor**

1. **În perioada de construire:**
* nu se vor evacua ape uzate în apele de suprafaţă sau subterane, nu se vor manipula sau depozita deşeuri, reziduuri sau substanţe chimice, fără asigurarea condiţiilor de evitare a poluării directe sau indirecte a apelor de suprafaţă sau subterane;
1. **În perioada de funcționare:**
* Indicatorii de calitate ai apelor uzate evacuate în fosa septica vidanjabila se vor încadra în limitele impuse de NTPA 002/2002.

**Protecţia aerului**

1. **În perioada de construire:**

 **-** transportul materialelor de construcţie şi a deşeurilor rezultate se va face pe cât posibil pe trasee stabilite în afara zonelor locuite;

 **-**  se vor alege trasee optime din punct de vedere al protecţiei mediului pentru vehiculele care transportă materiale de construcţie ce pot elibera în atmosferă particule fine; transportul acestor materiale se va realiza cu vehicule acoperite cu prelate şi pe drumuri care vor fi umezite;

**Protecția împotriva zgomotului**

- toate echipamentele mecanice trebuie să respecte standardele referitoare la emisiile de zgomot în mediu conform H.G. nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor;

- în timpul execuţiei şi funcţionării proiectului nivelul de zgomot echivalent se va încadra în limitele SR 10009/2017 – Acustica Urbană - limite admisibile ale nivelului de zgomot, STAS 6156/1986 - Protecţia împotriva zgomotului in construcţii civile si social - culturale şi OM nr. 119/2014 pentru aprobarea Normelor de igienă şi sănătate publica privind mediul de viaţă al populaţiei, respectiv:

* 65 dB - la limita zonei funcţionale a amplasamentului;
* 55 dB în timpul zilei/45 dB noaptea (orele 23.00-7.00) – la fațada clădirilor învecinate, considerate zone protejate;
* 35 dB in timpul zilei/30 dB noaptea (orele 23.00-7.00) in interiorul zonelor funcționale ale clădirilor de locuit considerate zone protejate, aflate in zona de impact a activității desfășurate pe amplasamentul autorizat.

**Protecţia solului**

 - mijloacele de transport vor fi asigurate astfel încât să nu existe pierderi de material sau deşeuri în timpul transportului;

- utilajele de construcţii se vor alimenta cu carburanţi numai în zone special amenajate fără a se contamina solul cu produse petroliere;

- întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri/baze de producţie autorizate;

***Modul de gospodărire a deşeurilor***

***Titularul are obligaţia respectării prevederilor Ordonanței de Urgenţă a Guvernului României privind protecţia mediului nr. 195/2005, aprobată cu modificări şi completări prin Legea nr. 265/2006, cu modificările şi completările ulterioare precum şi ale O.U.G. nr. 68/2016 pentru modificarea și completarea Legii nr. 211/2011 privind regimul deşeurilor****.*

**Lucrări de refacere a amplasamentului**

- în cazul unor poluări accidentale se va reface zona afectată;

- la încetarea activităţii se vor dezafecta construcţiile/instalaţiile existente şi se va readuce terenul la starea inițială în vederea utilizării ulterioare a terenului;

**Monitorizarea**

**În timpul implementării proiectului:** în scopul eliminării eventualelor disfuncţionalităţi, pe întreaga durată de execuţie a lucrărilor vor fi supravegheate:

- respectarea cu stricteţe a limitelor şi suprafeţelor;

- modul de depozitare a materialelor de construcţie;

- respectarea rutelor alese pentru transportul materialelor de construcţie;

- respectarea normelor de securitate a muncii;

- respectarea măsurilor de reducere a poluării;

- refacerea la sfârşitul lucrărilor a zonelor afectate de lucrările de organizare a şantierului;

- nivelul de zgomot – în cazul apariţiei sesizărilor din partea populaţiei datorate depăşirii limitelor admisibile se vor lua măsuri organizatorice şi/sau tehnice corespunzătoare de atenuare a impactului.

***Proiectul propus nu necesită parcurgerea celorlalte etape ale procedurilor de evaluare a impactului asupra mediului, evaluarea adecvată si evaluarea impactului asupra corpurilor de apă****.*

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. [**554/2004**](https://idrept.ro/00079384.htm), cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. [**554/2004**](https://idrept.ro/00079384.htm), cu modificările şi completările ulterioare.

**DIRECTOR EXECUTIV**,

**Mircea NISTOR**

 **Intocmit,**

|  |  |
| --- | --- |
| **Șef Serviciu A.A.A.,** Maria **MORCOAȘE**  |  consilier A.A.A., Florian **STĂNCESCU** |
| **Șef Serviciu C.F.M.,**  Elena **IVAȘCU**   | consilier C.F.M., Vladescu Nicoleta |